Amerikanske medier: Richard Gere skal separeres
Ifølge de amerikanske nettstedene CNN,Huffington Post,Fox News og Washington Post tar Richard Gere og Cary Lowell ut seperasjon, men det er uvisst om de enda skal skilles. Paret møttes for første gang i 1995, og sammen har de sønnen Homer (13).Det amerikanske nettstedet Huffington Post skriver at de har tilbrakt tid fra hverandre en stund, og ifølge New York Post har paret fått ulike livsstiler. Mens Gere har konvertert til buddhismen og er opptatt av å verne om privatlivet, er Lowell glad i sosialt samvær. Ifølge nettstedet la Gere deres felles eiendom i New Haven i Connecticut ut for salg for to måneder siden. «Pretty Woman» -stjernen var tidligere gift med supermodellen Cindy Crawford (47). Ekteskapet varte i fire år.Crawford har i nyere tid forklart til talkshow-dronningen Oprah Winfrey at det var den aldersforskjellen mellom dem som førte til skilsmisse. Mens Gere har gjort stor suksess med filmene «Chicago» og «Unfaithfull», har Lowell spilt i «Licence to Kill» og «Law & Order». Lowell har også datteren Hannah fra et tidligere ekteskap.
Etter elleve års ekteskap går skuespillerparet Richard Gere (64) og Cary Lowell (52) hvert til sitt.